Τζάιλς Γκίλμπερτ Σκοτ

Ο Τζάιλς Γκίλμπερτ Σκοτ (Giles Gilbert Scott, 9 Νοεμβρίου 1880 - 8 Φεβρουαρίου 1960) ήταν Άγγλος αρχιτέκτονας. Προερχόμενος από οικογένεια αρχιτεκτόνων άρχισε από πολύ μικρός να έρχεται σε επαφή με το αντικείμενο. Η μητέρα του Έλεν Κινγκ Σάμσον (Ellen King Samson) τον πήγαινε εκδρομές με ποδήλατο μαζί με τα αδέλφια του στο Σάσεξ και του έμαθε να σχεδιάζει και να παρατηρεί, παροτρύνοντας τον έτσι να ασχοληθεί με την αρχιτεκτονική. Παρακολούθησε το Δημόσιο σχολείο του Μπόντμοντ, καθ' υπόδειξη του πατέρα του, το οποίο στεγαζόταν σε κτήρια υψηλής αρχιτεκτονικής αξίας. Το 1899 έγινε δεκτός στο Αρχιτεκτονικό γραφείο Τέμπλ Μουρ (Temple Moore), παλιού συμφοιτητή του πατέρα του, κάτι που επηρέασε έντονα το αρχιτεκτονικό του στυλ. Χαρακτηριστικό του είναι το πως κατάφερε να συνδυάσει το παραδοσιακό γοτθικό με στοιχεία του μοντερνισμού.

 Ορισμένα μόνο από τα σημαντικότερα έργα του παρατίθενται πιο κάτω: Ο Scott σε ηλικία μόλις 22 χρονών κέρδισε τον πιο αξιοσέβαστο διαγωνισμό του 20ού αιώνα στην Αγγλία. Τον διαγωνισμό για τον σχεδιασμό της νέας καθεδρικής εκκλησίας. Το 1910, όταν γίνεται ο μόνος υπεύθυνος για το έργο μετά το θάνατο του μεγαλύτερου συνεργάτη του, αποφασίζει να αλλάξει τα σχέδια του κύριου κτηρίου , θέλοντας να αλλάξει το γοτθικό του στυλ του πρωτοτύπου με κάτι πιο απλό και συμμετρικό, έχοντας έναν μνημειώδες πύργο στο κέντρο του. Η κατασκευή διακόπηκε κατά την διάρκεια του πρώτου Παγκοσμίου Πολέμου και παρά την προσπάθεια της καθολικής εκκλησίας το κτίσμα αυτό, από κόκκινη αμπερόμετρα, ολοκληρώθηκε 20 χρόνια μετά τον θάνατο του, το 1980. Το 1931 ο Scott καλείται να σχεδιάσει δίπλα στην αυλή τη βιβλιοθήκη του Πανεπιστημίου. Το κτήριο αποτελείται από 12 ορόφους με τ παράθυρα να είναι κάθετα στα ράφια των βιβλίων. Το κεντρικό αναγνωστήριο ήταν κάτι παραπάνω από 600 τετραγωνικά ενώ η οροφή σε μερικά σημεία ξεπερνούσε τα 10 μέτρα ύψος. Ο χώρος φωτιζόταν με 25 στρογγυλούς φεγγίτες από κάθε πλευρά. Το κτήριο ολοκληρώθηκε το 1934 και απέσπασε εξαιρετικές κριτικές από τον τύπο της εποχής. Το πιο διάσημο έργο του έγινε για τα Αγγλικά Ταχυδρομεία. Ήταν ένας εκ των τριων αρχιτεκτόνων που κάλεσε η Βασιλική Επιτροπή Καλών Τεχνών της Αγγλίας για τον σχεδιασμό του τηλεφωνικού θαλάμου. Η λύση του, αυτή που επιλέχθηκε τελικά, είχε κλασικό στυλ και κορυφώθηκε με έναν τρούλο που θυμίζει το μαυσωλείο που έφτιαξε ο Σόουν για τον εαυτό του στον παλιό περίβολο του Ναού του αγ. Πάνκρας (St Pancras Old Churchyard). Η κατασκευή του έγινε από χυτοσίδηρο και σύντομα εγκαταστάθηκε σε κάθε πόλη και χωριό της Αγγλίας. http://www.britannica.com/EBchecked/topic/529593/Sir-Giles-Gilbert-Scott http://www.designmuseum.org/design/giles-gilbert-scott Αρχειοθετήθηκε 2013-01-12 at Archive.is Stamp, Gavin. "Scott, Sir George Gilbert (1811–1878)", Oxford Dictionary of National Biography, Oxford University press, ανάκτηση 21 Ιουνίου 2012 Thomas, John. "The 'Beginnings of a Noble Pile': Liverpool Cathedral's Lady Chapel (1904–10)", Architectural History, Vol. 48, (2005), pp. 257–290 Scott, Richard Gilbert (2011). Giles Gilbert Scott: His Son's View. London: Lyndhurst Road Publications. ISBN 9-78-095676-0., σσ. 1–2 Cotton, Vere E (1964). The Book of Liverpool Cathedral. Liverpool: Liverpool University Press. OCLC 2286856, σ. 3